`ತೋತಾಪುರಿ’ ಟ್ರೇಲರ್‌ಗೆ ಕಿಚ್ಚನ ಸಾಥ್: ಜಗ್ಗೇಶ್-ಅದಿತಿ ಕಾಮಿಡಿ ಪಂಚ್‌ಗೆ ಫ್ಯಾನ್ಸ್ ಫಿದಾ

ನವರಸ ನಾಯಕ ಜಗ್ಗೇಶ್‌ ಮತ್ತು ಅದಿತಿ ಪ್ರಭುದೇವಾ ನಟಿಸಿರುವ `ತೋತಾಪುರಿ’ ಚಿತ್ರದ ಟ್ರೇಲರ್ ರಿಲೀಸ್ ಆಗಿ ಸಾಮಾಜಿಕ ಜಾಲತಾಣದಲ್ಲಿ ಸದ್ದು ಮಾಡುತ್ತಿದೆ. ಕಿಚ್ಚ ಸುದೀಪ್ `ತೋತಾಪುರಿ’ ಚಿತ್ರತಂಡಕ್ಕೆ ಸಾಥ್ ನೀಡಿದ್ದಾರೆ.

ಈಗಾಗಲೇ ಚಿತ್ರದ ಪೋಸ್ಟರ್ ಮತ್ತು `ಬಾಗ್ಲು ತೆಗಿ ಮೇರಿ ಜಾನ್’ ಸಾಂಗ್ ಸಿಕ್ಕಾಪಟ್ಟೆ ಸೌಂಡ್ ಮಾಡಿತ್ತು. ಈಗ ರಿಲೀಸ್ ಆಗಿರೋ `ತೋತಾಪುರಿ’ ಟ್ರೇಲರ್ ನೋಡಿ ಅಭಿಮಾನಿಗಳು ಮೆಚ್ಚುಗೆ ಸೂಚಿಸುತ್ತಿದ್ದಾರೆ. ಜಗ್ಗೇಶ್ ಮತ್ತು ಅದಿತಿ ಪ್ರಭುದೇವಾ ಡಬಲ್ ಮಿನಿಂಗ್ ಕಾಮಿಡಿ ಜುಗಲ್‌ಬಂದಿ ಜತೆ ಡಾಲಿ ಮತ್ತು ಸುಮನ್ ರಂಗನಾಥ್, ದತ್ತಣ್ಣ ನಟನೆ ನೋಡುಗರಿಗೆ ಕಾಮಿಡಿ ಕಿಕ್ ಕೊಡ್ತಿದೆ.

ಡಿಫರೆಂಟ್ ಕಂಟೆಂಟ್ ಮೂಲಕ ನಟ ಜಗ್ಗೇಶ್ ಮತ್ತು ಅದಿತಿ ಪ್ರಭುದೇವಾ ನಟಿಸಿರೋ `ತೋತಾಪುರಿ’ ಟ್ರೇಲರ್ ಕಿಚ್ಚ ಸುದೀಪ್ ರಿಲೀಸ್ ಮಾಡಿ, ಚಿತ್ರತಂಡಕ್ಕೆ ಶುಭಹಾರೈಸಿದ್ದಾರೆ. ಜಗ್ಗೇಶ್ ಮತ್ತು ಅದಿತಿ ಕಾಂಬಿನೇಷನ್ ಪ್ರೇಕ್ಷಕರನ್ನು ನಗೆಗಡಲಲ್ಲಿ ತೇಲಿಸುತ್ತಿದೆ. `ಬಾಗ್ಲು ತೆಗಿ ಮೇರಿ ಜಾನ್’ ಸಾಂಗ್ ನೋಡಿ ಇಷ್ಟಪಟ್ಟಿದ್ದ ಅಭಿಮಾನಿಗಳು, ಈಗ ಟ್ರೇಲರ್ ನೋಡಿ ಖುಷಿಪಟ್ಟಿದ್ದಾರೆ. ಇದನ್ನೂ ಓದಿ:ಪ್ರಿಯಾಂಕಾ ಚೋಪ್ರಾ ಮಗಳಿಗೆ ನಾಮಕರಣ: ಹೆಸರೇನು ಗೊತ್ತಾ?

ಈ ಹಿಂದೆ ವಿಜಯ್ ಮತ್ತು ಜಗ್ಗೇಶ್ ಕಾಂಬಿನೇಷನ್‌ನಲ್ಲಿ ನೀರ್‌ದೋಸೆ ಚಿತ್ರ ತೆರೆಕಂಡಿತ್ತು. ಚಿತ್ರ ಸೂಪರ್ ಹಿಟ್ ಆಗಿತ್ತು, ಈಗ ತೋತಾಪುರಿ ಚಿತ್ರದ ಮೂಲಕ ಕಮಾಲ್ ಮಾಡಲು ರೆಡಿಯಾಗಿದ್ದಾರೆ. ಈ ಚಿತ್ರವೂ ಎರಡು ಭಾಗಗಳಲ್ಲಿ ತೆರೆಗೆ ಬರಲಿದೆ. `ತೋತಾಪುರಿ’ ಚಿತ್ರದ ಕಾಮಿಡಿ ಕಿಕ್‌ಗೆ ಫಿದಾ ಆಗಿರೋ ಫ್ಯಾನ್ಸ್, ಚಿತ್ರಕ್ಕಾಗಿ ಕಾಯ್ತಿದ್ದಾರೆ.